Gary Lewis ble født Gary Stevenson den 30. november 1957 i Easterhouse i Glasgow. Han var den midterste i en søskenflokk på tre barn. Hans far var kobbersmed og hans mor jobbet i en lokal kjeksfabrikk. Etter at han sluttet på skolen hadde han en rekke jobber, blant annet som gatefeier og på et bibliotek. Lewis fullførte en samfunnsvitenskapelig utdanning ved Glasgow College of Technology (nå Glasgow Caledonian University) i 1983, og han bestemte seg senere for å satse på en karriere som skuespiller.